# Chaffee (cràter)

Chaffee és un cràter d'impacte que es troba a l'hemisferi sud de la cara oculta de la Lluna. Es troba dins de la immensa plana emmurallada del cràter Apollo. És un dels cràters que porta el nom d'un astronauta o una persona relacionada amb el Programa Apollo. Aquesta conca és una formació dʻanell doble, i el cràter Chaffee està situat per fora de la part sud-oest de lʻanell interior. El relleu d'aquest anell s'estén cap al nord des de la vora nord de Chaffee.
* Localització de Chaffee (centre esquerra de la imatge)
* Cràters satèl·lit
És un cràter circular amb una vora exterior que té una forma irregular degut a múltiples petits sortints. El perímetre està lleugerament desgastat, amb un perfil esmolat que es projecta per sobre del terreny limítrof. Dos cràters notables estan units a la vora exterior: Chaffee F a l'oest i Chaffee W al llarg del nord-oest. Chaffee F en realitat se solapa tant amb el cràter principal, que els dos comparteixen una vora comuna més o menys aixamfranada. També apareix un petit cràter localitzat cap al sud-sud-est exactament a la vora.
Les parets internes de Chaffee no tenen un sistema de terrasses ben format, i s'inclinen cap avall plenes de grans blocs. La major part del sòl interior és relativament pla i sense trets distintius. No obstant això, apareixen diversos petits cràters que jeuen a la meitat nord, sobretot al nord-oest del punt mig.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Chaffee.
| Chaffee | Coordenades | Diàmetre |
| F | 38° 48′ S, 152° 30′ O﻿ / ﻿38.8°S,152.5°O﻿ / -38.8; -152.5﻿ (Chaffee F) | 35 km |
| S | 39° 30′ S, 156° 36′ O﻿ / ﻿39.5°S,156.6°O﻿ / -39.5; -156.6﻿ (Chaffee S) | 19 km |
| W | 38° 12′ S, 155° 18′ O﻿ / ﻿38.2°S,155.3°O﻿ / -38.2; -155.3﻿ (Chaffee W) | 25 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia